Emmanuel Macron bate cu pumnul în masă. Dreptul la avort să fie trecut și în Carta Drepturilor Fundamentale ale UE
- Antonia Hendrik
- 8 martie 2024, 22:25
Macron vrea va dreptul la avort să fie trecut și în Carta Drepturilor Fundamentale ale UE. Reamintim că în cadrul unei acţiuni fără precedent, cu doar câteva zile înainte de Ziua Internaţională a Femeii, parlamentarii francezi au votat pentru a include dreptul de avort în Constituţia ţării.
Macron a anunţat vineri, într-un discurs, la Place Vendôme, că vrea să "înscrie această libertate garantată de a recurge la întreruperea voită a sarcinii în Carta Drepturilor Fundamentale a Uniunii Europene".
Macron nu se mulțumește doar cu atât
Parlamentul francez a votat luni includerea dreptului la avort în Constituţie. Franţa a devenit prima ţară din lume care oferă în mod explicit protecţie pentru întreruperea sarcinii în legea sa fundamentală.
"Franţa a devenit singura ţară din lume a cărei Constituţie protejează în mod exolicit" dreptul la avort, însă "nu ne vom găsi odihna decât atunci când această promisiune va fi respectată în lume", a declarat Macron.
Președintele Franței vrea ca acest drept să devină universal
Macron: "Noi vom purta această luptă pe continentul nostru, în Europa noastră, în care forţe reacţionare atacă mai întâi şi întotdeauna drepturile femeilor, după care atacă drepturile minorităţilor, a tuturor celor oprimaţi, toate libertăţile".
Și continuă: "Dincolo de Europa, ne vom bate pentru ca acest drept să devină universal şi eficient", a anunţat el în cursul unei ceremonii publice, în Place Vendôme, unde sigiliul Republicii franceze a fost pus pe legea care înscrie avortul în Contituţia franceză, consacrând astfel "o lungă luptă pentru libertate". "Azi nu este sfârşitul unei istorii, ci este începutul unei lupte", a subliniat Macron.
Macron vrea și mai mult cu privire la avort.
Macron a descris această acţiune drept "mândria Franţei". Declarația a făcut-o la ceremonie de Ziua Internaţională a Femeii. Organizaţia Mondială a Sănătăţii a salutat luni votul parlamentarilor francezi.
"Salutăm decizia Franţei de a asigura drepturile femeilor şi de a le salva vieţile", a susţinut şeful OMS Tedros Adhanom Ghebreyesus într-o postare pe X, fostul Twitter.
Macron a promis că va proteja avortul prin Constituţie
Macron şi-a luat angajamentul anul trecut că va proteja avortul prin Constituţie după ce în 2022 Curtea Supremă a SUA a răsturnat dreptul la procedură vechi de jumătate de secol, permiţând statelor americane individuale să-l interzică sau să-l restrângă.
Atunci, premierul grec Kyriakos Mitsotakis s-a declarat "foarte îngrijorat de decizia Curţii Supreme a SUA. Este un important pas înapoi în lupta pentru drepturile femeilor", susţinea el într-o postare pe X.
Premierul francez Gabriel Attal a declarat că dreptul la avort rămâne "în pericol" la nivel mondial, cu "libertăţile noastre în esenţă ameninţate... la cheremul celor care iau deciziile", informează Agerpres.